Official Journal L 221 , 17/08/2001 P. 0040 - 0044



KOMISJONI OTSUS, 16. august 2001, millega kehtestatakse Nikaraaguast pärit kalatoodete impordi eritingimused (teatavaks tehtud numbri K(2001) 2523 all) (EMPs kohaldatav tekst) (2001/632/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. juuli 1991. aasta direktiivi 91/493/EMÜ, milles sätestatakse kalatoodete tootmise ja turuleviimise tervishoiunõuded,1 viimati muudetud direktiiviga 97/79/EÜ,2 eriti selle artiklit 11, ning arvestades järgmist: (1) Komisjoni ekspert on teinud Nikaraaguasse kontrollkäigu, et kontrollida ühendusse saadetavate kalatoodete tootmis-, ladustamis- ja lähetustingimusi. (2) Kalatoodete tervishoiukontrolli ja -järelevalvet käsitlevate Nikaraagua õigusaktide sätteid võib käsitada samaväärsetena direktiivi 91/493/EMÜ sätetega. (3) Eelkõige on "Direccin General de Proteccin y Sanidad Agropecuaria (DGPSA) of the Ministerio Agropecuario y Forestal" võimeline tõhusalt kontrollima kehtivate õigusaktide kohaldamist. (4) Direktiivi 91/493/EMÜ artikli 11 lõike 4 punktis a osutatud veterinaartõendi saamise kord peab hõlmama ka näidistõendi määratlust ning tõendi koostamisel kasutatavaid keeli ja sellele alla kirjutama volitatud isiku kvalifikatsiooni käsitlevaid miinimumnõudeid. (5) Direktiivi 91/493/EMÜ artikli 11 lõike 4 punkti b kohaselt tuleks kalatoodete pakenditele kinnitada tähis, kuhu on märgitud kolmanda riigi nimi ning päritoluettevõtte, kalatöötlemislaeva, külmhoone või külmutuslaeva loa-/registreerimisnumber. (6) Direktiivi 91/493/EMÜ artikli 11 lõike 4 punkti c kohaselt tuleb koostada heakskiidetud ettevõtete, kalatöötlemislaevade ja külmhoonete loetelu ning samuti direktiivi 92/48/EMÜ3 II lisa punktide 1-7 kohaselt varustatud külmutuslaevade loetelu. Kõnealused loetelud tuleb koostada DGPSA poolt komisjonile esitatud teabe põhjal. Seepärast peab DGPSA tagama direktiivi 91/493/EMÜ artikli 11 lõike 4 vastavate sätete järgimise. (7) DGPSA on andnud ametliku kinnituse direktiivi 91/493/EMÜ lisa V peatükis sätestatud eeskirjade järgimise ja kõnealuses direktiivis sätestatud nõuetega samaväärsete nõuete täitmise kohta. (8) Käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 "Direccin General de Proteccin y Sanidad Agropecuaria (DGPSA) of the Ministerio Agropecuario y Forestal" on Nikaraagua pädev asutus, mis kontrollib ja tõendab kala- ja akvakultuuritoodete vastavust direktiivi 91/493/EMÜ nõuetele: Artikkel 2 Nikaraaguast pärit kala- ja akvakultuuritooted peavad vastama järgmistele tingimustele: 1. igale partiile peab olema lisatud nõuetekohaselt täidetud, allkirjastatud, kuupäevastatud ja ühel lehel esitatud veterinaarsertifikaadi nummerdatud originaal, mis vastab käesoleva otsuse A lisas esitatud näidisele; 2. tooted peavad olema pärit käesoleva otsuse B lisas loetletud heakskiidetud ettevõtetest, kalatöötlemislaevadelt, külmhoonetest või registreeritud külmutuslaevadelt; 3. välja arvatud külmutatud kalatoodete puhul, mis on ette nähtud konservide tootmiseks, peab kõikidele pakkidele olema märgitud kustumatult sõna "NICARAGUA" ja päritoluettevõtte, kalatöötlemislaeva, külmhoone või külmutuslaeva registreerimis-/loanumber. Artikkel 3 1. Artikli 2 lõikes 1 nimetatud sertifikaadid tuleb koostada vähemalt ühes selle liikmesriigi ametlikus keeles, kus toimub kontrollimine. 2. Sertifikaatidel peab olema DGPSA esindaja nimi, ametinimetus ja allkiri ning kõnealuse asutuse ametlik tempel, mille värv peab erinema muude kinnituste värvist. Artikkel 4 Käesolev otsus jõustub 60 päeva pärast selle avaldamist Euroopa Ühenduste Teatajas. Artikkel 5 Käesolev otsus on adresseeritud liikmesriikidele. Brüssel, 16. august 2001 Komisjoni nimel komisjoni liige David BYRNE 1 EÜT L 268, 24.9.1991, lk 15. 2 EÜT L 24, 30.1.1998, lk 31. 3 EÜT L 187, 7.7.1992, lk 41. A LISA VETERINAARSERTIFIKAAT Nikaraaguast pärit kala- ja akvakultuuritoodete jaoks, v.a mis tahes kujul kahepoolmelised karploomad, okasnahksed, mantelloomad ja meriteod, mis on nähtud ette eksportimiseks Euroopa Ühendusse Viitenumber: Lähteriik: NIKARAAGUA Pädev asutus: "Direction Ceneral de Protection y Sanidad Agropecuria (DGPSA)" of the "Ministerio Agropecuario y Forestal" 1. Kalatoodete kindlakstegemine - Kala- või akvakultuuritoote kirjeldus:1 - Liik (teaduslik nimi): - Toote esitus ja töötlemisviis:2 - Koodnumber (võimaluse korral): - Pakendiliik: - Pakkeüksuste arv: - Netomass: - Nõutav temperatuur ladustamisel ja transportimisel: II. Toodete päritolu ISD poolt Euroopa Ühendusse eksportimise jaoks heakskiidetud ettevõtte (ettevõtete), kalatöötlemislaeva (kalatöötlemislaevade), külmhoone (külmhoonete) või külmutuslaeva (külmutuslaevade) nimi (nimed) ja ametlik loa-/registreerimisnumber (-numbrid): III Toodete sihtkoht Kalandus- ja akvakultuuritooted saadetakse alates: (Lähetuskoht) kuhu: (Sihtriik ja sihtkoht) Transpordivahend: Lähetaja nimi ja aadress: Vastuvõtja nimi ja aadress sihtkohas: IV Terviseohutuse kinnitus - Ametlik inspektor tõendab, et eespool nimetatud kalandus- või akvakultuuritooted: 1. on püütud ja neid on käideldud laevade pardal vastavalt direktiivis 92/48/EMÜ sätestatud sanitaareeskirjadele; 2. on lossitud, käideldud ning vajaduse korral pakitud, valmistatud, töödeldud, külmutatud, sulatatud ja ladustatud hügieeniliselt vastavalt direktiivi 91/493/EMÜ lisa II, III ja IV peatükis sätestatud nõuetele; 3. on läbinud sanitaarkontrollid vastavalt direktiivi 91/493/EMÜ lisa V peatükile; 4. on pakitud, märgistatud, ladustatud ja transporditud vastavalt direktiivi 91/493/EMÜ lisa VI, VII ja VIII peatükile; 5. ei ole pärit mürgistest ega biotoksiine sisaldavatest liikidest; 6. on rahuldavalt läbinud teatavate kalatoodete kategooriate puhul direktiivis 91/493/EMÜ ja selle rakendusotsustes sätestatud organoleptilised, parasitoloogilised, keemilised ja mikrobioloogilised kontrollid. - Allakirjutanud ametlik inspektor teatab, et on tutvunud direktiivide 91/493/EMÜ ja 92/48/EMÜ ning otsuse 2001/632/EÜ sätetega. .. (koht) (Koht) (Kuupäev) Ametlik tempel3 Ametliku inspektori allkiri3 (Allakirjutaja nimi suurte tähtedega, ametinimetus ja kvalifikatsioon) 1 Mittevajalik maha tõmmata. 2 Elus, jahutatud, külmutatud, soolatud, suitsutatud, konserveeritud jne. 3 Templi ja allkirja värv peavad erinema sertifikaadi muude üksikasjade värvist." B LISA ETTEVÕTETE JA LAEVADE LOETELU Loa number Nimi Linn/Piirkond Kategooria 505-3 Pescafresca ANDEN BLUEFIELDS PP REGION DEL ATLANTICO SUR 505-4 Promarnic PUERTO CABEZAS PP REGION DEL ATLANTICO NORTE 505-8 Central American Fisheries CORN ISLAND PP REGION DEL ATLANTICO SUR 505-10 Camanica KM.130 CARRETERA LEN PP CHINANDEGA 505-13 San Gabriel CASARES PP CARAZO 505-15 Sahlman Seafoods of Nic. CIUDAD EL VIEJO PP CHINANDEGA 505-18 Promasa CORINTO PP CHINANDEGA 505-19 Pasenic CORN ISLAND PP REGION DEL ATLANTICO SUR 505-20 Mariscos Cuatro Estaciones MANAGUA PP 505-24 Carodi Seafoods de Nic. PUERTO CABEZAS PP REGION DEL ATLANTICO NORTE 505-27 Pamela Ann (Pesquera Jorge de Nicaragua, SA) CORINTO ZV CHINANDEGA 505-29 Procesadora de Mariscos Lat, SA MANAGUA PP PP: Töötlemisettevõte. ZV: Külmutuslaev.